《题蘧庐小像》
元代·黄玠

彼何人兮翩翩，衣白苧兮纯玄。曳扶留之枯枝，若将去而复旋。

虎挟乙以谁威，龟藏六而自全。合归休乎吾土，寄蘧庐以天年。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。